CELEX: 31992R3801
Language: ro
Date: 1992-12-23
Title: Commission Regulation (EEC) No 3801/92 of 23 December 1992 concerning the classification of certain goods in the combined nomenclature

02/Volumul 05
            
            
               RO
            
            
               Jurnalul Ofícial al Uniunii Europene
            
            
               122
            
         31992R3801
   
               L 384/9
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3801/92 AL COMISIEI
   
   din 23 decembrie 1992
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3800/92 al Comisiei (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3;
   întrucât ar trebui ca informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu drepturile instituite prin prezentul regulament să poată fi în continuare invocate de către titularul acestora, pe parcursul unei perioade de trei luni, în conformitate cu dispozițiile articolului 6 din Regulamentul (CEE) nr. 3796/90 al Comisiei (3), în cazul în care acesta a încheiat un contract precum cel menționat la articolul 14 alineatul (3) litera (a) sau (b) din Regulamentul (CEE) nr. 1715/90 al Comisiei (4);
   întrucât prezentul regulament se referă și la produsele menționate de Regulamentul (CEE) nr. 1074/80 al Comisiei (5); întrucât, prin urmare, este necesar ca acesta din urmă să fie abrogat;
   întrucât măsurile prevăzute de prezentul regulament sunt conforme cu avizul Comitetului pentru Nomenclatură,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului anexat trebuie încadrate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Informațiile tarifare obligatorii emise de autoritățile vamale ale statelor membre care nu sunt conforme cu drepturile instituite prin prezentul regulament pot fi în continuare invocate de către titularul acestora, în conformitate cu dispozițiile articolului 6 din Regulamentul (CEE) nr. 3796/90, pe parcursul unei perioade de trei luni, în cazul în care acesta a încheiat un contract precum cel menționat la articolul 14 alineatul (3) litera (a) sau (b) din Regulamentul (CEE) nr. 1715/90.
   Articolul 3
   Regulamentul (CEE) nr. 1074/80 se abrogă.
   Articolul 4
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 decembrie 1992.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 384, 30.12.1992, p. 8.
   
      (3)  JO L 365, 28.12.1990, p. 17.
   
      (4)  JO L 160, 26.6.1990, p. 1.
   
      (5)  JO L 113, 1.5.1980, p. 54.
   ANEXĂ
   
               Descrierea mărfurilor
            
            
               Clasificare Codul NC
            
            
               Explicație
            
         
               (1)
            
            
               (2)
            
            
               (2)
            
            
               (3)
            
         
               
                           1.
                        
                        
                           Încălțăminte pentru antrenament cu talpa exterioară din cauciuc sau din material plastic cu striații adânci, și cu fața din material textil pe care sunt cusute în exterior, în diverse combinații, benzi sau bucăți de piele și/sau din material textil acoperit cu material plastic, care acoperă până la 70 % din suprafață. (A se vedea schițele nr. 1-6).
                        
                     
            
               6404 11 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 3, cu nota 4 a) și cu nota complementară 1 de la capitolul 64, precum și cu textul codurilor NC 6404 și 6404 11 00.
               Într-adevăr, după îndepărtarea bucăților de piele și de material textil acoperit cu material plastic, care sunt considerate întărituri, suprafața de acoperire exterioară a feței este în întregime alcătuită din material textil.
            
         
               
                           2.
                        
                        
                           Încălțăminte pentru antrenament cu talpa exterioară din cauciuc și cu talpa interioară de aproximativ 27 cm lungime, cu fața din material plastic, pe care sunt cusute în exterior benzi sau bucăți de piele, acoperind aproximativ 40 % din suprafață.
                        
                     
            
               6402 99 93
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 4 a) și cu nota complementară 1 de la capitolul 64, precum și cu textul codurilor NC 6402, 6402 99 și 6204 99 93.
            
         
               
                           3.
                        
                        
                           Încălțăminte pentru antrenament cu talpa exterioară din material plastic și cu fața din material textil, pe care sunt cusute în diferite locuri bucăți de piele naturală (65 %) și din material plastic (18 %) (A se vedea schița nr. 7).
                        
                     
            
               6404 11 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 3, cu nota 4 a) și cu nota complementară 1 de la capitolul 64, precum și cu textul codurilor NC 6404 și 6404 11 00.
               Într-adevăr, după îndepărtarea bucăților de piele și de material plastic care sunt considerate întărituri, suprafața de acoperire exterioară a feței este în întregime alcătuită din material textil.
            
         
               
                           4.
                        
                        
                           Încălțăminte pentru antrenament care acoperă glezna, cu talpa exterioară din cauciuc cu striații adânci, și cu fața din material plastic (79 %) și din piele (21 %), care acoperă în întregime suportul interior din material textil, constituind dublura pe care pielea și materialul plastic sunt cusute. (A se vedea schița nr. 8).
                        
                     
            
               6402 91 90
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 4 a) și cu nota complementară 1 de la capitolul 64, precum și cu textul codurilor NC 6402, 6402 91 și 6204 91 90.
            
         
               
                           5.
                        
                        
                           Încălțăminte pentru antrenament care acoperă gleznele, cu talpa exterioară din cauciuc cu striații adânci, cu talpa interioară de o lungime de 24 cm sau mai mult și cu fața din piele (84 %) și din material plastic (16 %), acoperind în întregime suportul interior din material textil care, de unul singur, nu ar putea constitui partea exterioară a feței. Pielea și materialul plastic sunt cusute pe suport (A se vedea schița nr. 9).
                        
                     
            
               6403 91 13
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 3, cu nota 4 a) și cu nota complementară 1 de la capitolul 64, precum și cu textul codurilor NC 6403, 6403 91 și 6403 91 13.
            
         
               
                           6.
                        
                        
                           Ghete (încălțăminte care acoperă glezna) pentru mers la drum sau pentru munte, cu talpa exterioară din cauciuc cu striații adânci și cu fața din material textil pe care sunt cusute bucăți din piele care acoperă aproximativ 80 % din suprafață. (A se vedea schița nr. 10).
                        
                     
            
               6404 19 90
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 4 a) și cu nota complementară 1 de la capitolul 64, precum și cu textul codurilor NC 6404, 6404 19 și 6404 19 90.
               Într-adevăr, după îndepărtarea bucăților de piele, care sunt considerate întărituri, suprafața de acoperire exterioară a feței este în întregime alcătuită din material textil.
            
         
               
                  
            
            
               
                  
            
         
               
                  
               
                  
               
                  
               
                  
            
            
               
                  
               
                  
               
                  
            
         
               
                  
            
         
      (1)  Schițele au un caracter pur indicativ.